home

=Velvoiteoikeuden projekti "Vastuu"=

Johdanto

 * Tämä on Lapin yliopiston oikeustieteiden tiedekunnan velvoiteoikeuden oppiaineen projektin "Vastuu" (lukuvuosi 2011-2012) wiki-sivusto.
 * Tätä **sivustoa käytetään** projektissa seuraavasti:
 * 1) Opettaja laittaa projektin ohjeet, tapaamisten luentorungot ym. materiaalin tänne opiskelijoiden saataville.
 * 2) Opiskelijat palauttavat projektin kirjallisuutta työstettäessä ("lukupiirissä") laatimansa tekstit tälle sivustolle: osa teksteistä kirjoitetaan yhteisenä wikinä "suoraan" tälle sivustolle ja osa palautetaan liitetiedostoina, jotka linkitetään tälle sivustolle. Lukupiirin eri kohtien ja ryhmien sivuille pääsee oikealla olevan navigointivalikon kautta.
 * 3) Sivustolla on opiskelijoiden julkinen vinkkinurkka, jossa he voivat jakaa hyviä vinkkejä tiedonhakuun, tutkielman kirjoittamiseen yms. asioista.
 * 4) Sivustolla on FAQ-palsta projektin toimintatavoista ja tutkielman kirjoittamisesta.
 * 5) Sivustolta pääsee verkkolomakkeelle, jolla voi antaa ohjaajalle palautetta projektitapaamisten annista, projektin järjestelyistä yms.
 * Sivustolle tuottavat aineistoa kaikki projektiin osallistuvat opiskelijat ja ohjaaja.
 * Mitä tahansa tämän sivuston sivua pääsee **editoimaan** oikealla ylhäällä olevasta EDIT-painikkeesta. Tällöin avautuu WYSIWYG-editori, jossa tekstiä pääsee muokkaamaan ja kirjoittamaan. Muutokset tallennetaan Save-painikkeesta ja hylätään Cancel-painikkeesta.

Projektin toimintakulttuuri

 * Projektin kirjallisuutta työstetään osin yksin, osin yhdessä. Wikiä käytetään yhteistoiminnallisen oppimisen teknisenä välineenä.
 * Väline ei kuitenkaan yksin tuota oppimista ja yhteistyötä vaan ainoastaan opiskelijat ja ohjaaja yhdessä. Siksi on tärkeää omaksua alusta pitäen oikeanlainen toimintakulttuuri, yhteistoiminnallinen ote oppimiseen. Alla oleva erittely perinteisen ja yhteistoiminnallisen oppimisen normeista auttaa hahmottamaan, mistä on kyse (lähde:Sahlberg, P. & Leppilampi, A. (1994). Yksinään vai yhteisvoimin? Yhdessä oppimisen mahdollisuuksia etsimässä. Helsinki: Yliopistopaino, s. 39):


 * = **Perinteisen oppimisen normit** ||= **Yhteistoiminnallisen oppimisen normit** ||
 * < * tee vain omat työsi
 * älä välitä siitä, mitä muut tekevät
 * älä neuvo muita
 * älä pyydä toisilta apua
 * kiinnitä huomio vain siihen, mitä opettaja tekee ja sanoo
 * katso aina opettajaan päin luokassa
 * ole hiljaa ||< * auta muita menestymään
 * ole vastuussa itsesi lisäksi myös ryhmästäsi
 * ota vastuu ryhmän tuotoksista, kerro muillekin ja kuuntele mitä muut sanovat
 * kysy muiden mielipiteitä
 * pyydä toisilta apua
 * keskustele ja anna kaikkien sanoa sanottavansa
 * osallistu yhteiseen toimintaan, katsekontakti toisten kanssa
 * ole aktiivinen, puhu ||

Projektin ohjaaja

 * M a. tutkimusjohtaja, OTT, VT Sampo Mielityinen[[image:Kopio_P7180355.JPG width="98" height="127" align="right"]]
 * sampo.mielityinen (at) ulapland.fi, puh. 040 4844 037
 * Ohjaajan blogi "Lain opetuksia"
 * Kiinnostuksenkohteet ja osaamisalueet: vahingonkorvaus- ja vakuutusoikeus, korkeakoulupedagogiikka
 * Väitellyt vuonna 2006 Helsingin yliopistossa teoksella "Vahingonkorvausoikeuden periaatteet" (Edita, Edilex)
 * HAAGA-HELIA ammattikorkeakoulun juridiikan lehtori, kuluttajariitalautakunnan IX jaoston (vakuutus- ja terveydenhoitopalvelut) puheenjohtaja, Lakimies-aikakauskirjan toimitussihteeri